સોશિયલ મીડિયાના મહત્વ અને ફાયદા ગેરફાયદા ની વાતો તો થઈ પણ એક વાત એ પણ છે કે સમાજમાં દરેક પ્રકારના માણસો હોય તેમ મીડિયામાં પણ અલગ અલગ પ્રકારના લોકો આનો ઉપયોગ કરે છે જેમકે સમાજમાં એકની પાસેથી સાંભળેલી વાતો બીજાને ક્યારે કરવી તેવી તાલાવેલી વાળા લોકોની જેમ આ મીડીયામાં આવનાર ગમે તેવા મેસેજને સીધા ફોરવર્ડ કરવામાં માંહેર લોકો પણ હોય છે પછી એવું ના વિચારે કે આવેલી સામગ્રી કેટલી જૂની હોય છે તે પોતે આમાં નવો હોય એટલે એને એમ થતું હોય કે મારુ બેટુ આ નવું આવ્યું હવે હું પણ કેટલાયને મોકલું પણ તેને એ ખબર ના હોય કે આ કેટલુંય જૂનું થયું જેને મોકલે છે એની પાસે કેટલાય મહિનાઓ પહેલા ચક્કર કાપી આવ્યું છે ખાસ કરીને ફેસબુકમાં જાતજાતની પ્રતિભાઓ જોવા મળે એક તો મારા જેવી લાંબા લાંબા લખાણો લખે ઈમાં જેને આવા લખાણો બોરિંગ લાગે એટલે પાછા રૂબરૂમાં મળે એટલે કહે કે શું યાર મોટું મોટું લખાણ લખે છે કાઈક સમજાય એમ લખ ને પછી મારે એને કેહેવું પડે કે મારું લખાણ દોસ્ત તારા જેવા માટે નથી તું તમતારે ટુકુંજ વાંચ, તને એમાં જ ખબર પડશે ,મારા લખાણ તો વાંચીને વિચારી શકતા હોય તેના માટે છે અમુક લોકો ફેસબુકમાં બહુ કટાક્ષ કરીને લખવામાં માહિર હોય છે અને દરેક વાચકો સુધી પહોંચાડવા માટે આ ઉત્તમ રીત પણ છે,અમુક લોકો વાડકી વ્યવહારવાળા પણ હોય છે મારા ઘરે લાઈક ના કરી હોય તો હું તારા ઘરે શું કામ લાઈક કરવું એવું માનવાવાળા પણ હોય છે.